Document ID: 32008R0873

UREDBA KOMISIJE (ES) št. 873/2008
z dne 5. septembra 2008
o spremembi Uredbe (ES) št. 712/2007 o odprtju stalnega javnega razpisa za ponovno prodajo žit iz zalog intervencijskih agencij držav članic na trgu Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (1) in zlasti člena 43 v povezavi s členom 4 Uredbe,
ob upoštevanju naslednjega:
(1)
Z Uredbo Komisije (ES) št. 712/2007 (2) so bili odprti stalni javni razpisi za ponovno prodajo žit iz zalog intervencijskih agencij držav članic na trgu Skupnosti. Rok za oddajo ponudb za zadnji delni javni razpis je 10. september 2008.
(2)
Da bi rejcem in industriji krme za živino zagotovili oskrbo po konkurenčnih cenah v prvih mesecih tržnega leta 2008/2009, je treba na trgu za žita še naprej zagotavljati intervencijske zaloge iz madžarske intervencijske agencije, ki ima edina še vedno na voljo zaloge, in določiti dneve in datume, na katere bodo lahko ponudniki vložili ponudbe ob upoštevanju načrtovanih sestankov Upravljalnega odbora za skupno ureditev kmetijskih trgov.
(3)
Uredbo (ES) št. 712/2007 je zato treba spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Členu 3(1) Uredbe (ES) št. 712/2007 se doda naslednji pododstavek:
„Od 15. septembra 2008 rok za predložitev ponudb za delni javni razpis poteče v sredo, 24. septembra 2008, 15. oktobra 2008, 29. oktobra 2008, 12. novembra 2008, 26. novembra 2008, 3. decembra 2008 in 17. decembra 2008 ob 13. uri (po bruseljskem času).“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. septembra 2008

Labels: 3
17
18